
Tunngaviusumik killeqarfimmit 3 sømilit iluini aalisarnermi atortut nalunaaqutsersorneqartarneri.

Kalaallit Nunaata aalisarnikkut oqartussaaffigisaani tunngaviusumik killeqarfimmit 3 sømilit iluini aalisarnermi atortut uninngaannartut ima nalunaaqutsersorneqassapput:

1) Atortut avannamut isuat aalisarnermi nalunaaqutsersuummik qernertumik erfalasortalimmik ataatsimik sungaartumillu qaamanermut akisuttartumik ataatsimik nalunaaqutserneqassaaq.
2) Atortut kujammut isuat aalisarnermi nalunaaqutsersuummik qernertunik erfalasortalinnik marlunnik sungaartunillu qaamanermut akisuttartunik marlunnik nalunaaqutserneqassaaq.
3) Aalisarnermi atortut nalunaaqutsersuutaat radarinut akisuttaatilersorneqassapput.
4) Pullatit  piginnittup aqqanik aamma najugaanik imaluunniit angallatip aqqanik aamma umiarsualiviup ilisarnaataatut naqinnernik imermik pitarneqarsinnaanngitsunik nalunaaqutserneqarsimassapput.

Atortut nunamut aalajangerneqarsimasut.

1) Atortunut isuata illua nunamut aalajangerneqarsimaguni isorpiamigut aappaluttumik imaluunniit sungaartumik aalisarnermi puttaqummit ammalortumik/puttaqummik nalunaaqutserneqaannarsinnaavoq.

Aalisarnermi nalunaaqutsersuutit

1) Aalisarnermi nalunaaqutsersuut immap qaavaniit naannerpaamik 1 meteritut portussuseqassaaq. 
2) Aalisarnermi nalunaaqutsiussaq angallatip aqqanik umiarsualiviatalu ilisarnaataanik naqinnernik imermik pitarneqarsinnaanngitsumik nalunaaqutserneqarsimassaaq.

Erfalasoq

1) Aalisarnermi nalunaaqutsiussat erfalasortaat assigiissapput sisamanillu teqeqqoqarlutik aamma erfalasut aappaluttooqqusaanatillu qorsorpaluttooqqusaanngillat.
2) Erfalasup naannerpaaffia minnerpaamik 20 cm-iussaaq.
3) Aalisarnermi nalunaaqutsiussami ataatsimi erfalasut marluk akunnerat minnerpaamik 20 cm-iussaaq.

Qaamanermut akisuttartut

Aalisarnermi nalunaaqutsersuutit qaamanermut sakkortuumik akisuttartunik aamma sungaartunik amitsunik minnerpaamik 6 cm-itut silissusilinnik, killingusaaq kaajallallugu akisussinnaasunik nalunaaqutaqartinneqassaaq kiisalu aalisarnermi nalunaaqutsiussami sapinngisamik qutsinnerpaamut ikkunneqassallutik. Qaamanermut akisuttartut marluk akunnerat minnerpaamik 12 cm-iussaaq. 

Radarip qinngornerinut akisuttartut

12) Radarit qinngornerinut akisuttaatit aalisarnermi nalunaaquttami sapinngisamik portunerpaamut inissinneqarsimassapput, sumiiffinniillu tamanit ungasinnerpaamik 2 sømilinit ungasitsigisumit radarikkut takuneqarsinnaassallutik.
2) Imartani ingerlaartunik sikulinni aalisarnermi nalunaaqutsersuutit qaamanermut akisuttartut, taamaattorli qulleqanngitsut, erfalasoqanngitsut imaluunniit radarinut akisuttaateqanngitsut atorneqarsinnaapput aalisarnermilu nalunaaqutsersuutit sikunit ingerlaartunit aqqusaartorneqarsinnaasutut iluseqassallutik.

Allunaasat

Allunaasat aalisarnermi atortut, nalunaaqutaannut imaluunniit puttaqutinut ammalortunut kisaatinullu atorneqartut, atortunit kivisinnaasumik sanaajussapput imaluunniit kivisinnaanngortinneqarsinnaassallutik.

